EkBass/fiwiki-20250220-pages-articles huggingface dataset:
Alban herttua

Alban herttua () on espanjalainen aatelisarvo, johon liittyy Espanjan granden arvo. Arvo juontuu Alba de Tormesin kreivin arvosta, jonka Kastilian kuningas Henrik IV korotti herttuanarvoksi vuonna 1472. Alba de Tormesin herttuan arvo on eräs Espanjan korkea-arvoisimmista aateluuksista ja edustaa erästä Euroopan historian arvovaltaisimmista suvuista. Arvo on kuulunut historiansa aikana kolmelle eri suvulle: ensin 1755 sammuneelle alkuperäiselle Alba-suvulle eli Álvarez de Toledo -suvulle, toisena vuonna 1802 sammuneelle Silva-suvulle, ja nykyisin Englannin kuninkaan Jaakko II:n aviottomasta pojasta polveutuvalle FitzJames-suvulle. Kuuluisia Alban herttuoita ovat muiden muassa don Fernando Álvarez de Toledo, Alban 3. herttua ja Espanjan Alankomaiden käskynhaltija -- viittaukset "Albaan" tai hollanniksi "Alvaan" erityisesti Alankomaiden historian kontekstissa tarkoittavat yleensä häntä; sekä doña María del Pilar de Silva, Alban 13. herttuatar, taiteilija Francisco Goyan muusa. Jotkin Alban herttuoista naivat Kristoffer Kolumbuksen ja Cosimo de Medicin suvuista sekä Berwickin herttuasuvusta, mistä seurauksena Albat ovat kaukaista sukua englantilaisille Spencerin jaarlien ja Marlborough'n jaarlien suvuille. == Alba de Tormesin lordit (1429–1438)== # don Gutierre III Alvarez de Toledo, Palencian piispa, Sevillan arkkipiispa ja Toledon arkkipiispa. == Alba de Tormesin kreivit (1438–1472)== # don Hernando Álvarez de Toledo # don García Álvarez de Toledo (korotettiin herttuaksi 1472). == Alba de Tormesin herttuat (1472—)== # don García Álvarez de Toledo # don Fadrique Álvarez de Toledo # don Fernando Álvarez de Toledo y Pimentel (1507–1582) # don Fadrique Álvarez de Toledo # don Antonio Álvarez de Toledo # don Fernando Álvarez de Toledo # don Antonio Álvarez de Toledo # don Antonio Álvarez de Toledo # don Antonio Álvarez de Toledo # don Francisco Álvarez de Toledo # doña María Teresa Álvarez de Toledo # don Fernando de Silva # doña María del Pilar de Silva (1762–1802) # don Carlos Miguel Fitz-James Stuart # don Jacobo Fitz-James Stuart # don Carlos María Fitz-James Stuart # don Jacobo Fitz-James Stuart # doña María del Rosario Cayetana Fitz-James Stuart y Silva # don Carlos Fitz- James Stuart. Luokka:Herttuat Luokka:Luettelot espanjalaisista Luokka:Espanjan aateli
Reunanen

Reunanen on suomalainen sukunimi, joka on muun muassa seuraavilla henkilöillä: *Ari Reunanen (s. 1984), jääkiekkomaalivahti *Atte Reunanen (s. 1999), lapsinäyttelijä *Harry Reunanen (1923–1979), jalkapalloilija *Heikki Reunanen (s. 1968), pesäpalloilija *Markku Reunanen (1933–2016), graafinen suunnittelija *Reino Reunanen (1902–1978), jalkaväen upseeri *Tarmo Reunanen (s. 1998), jääkiekkoilija *Tilda Reunanen (1894–1965), kartanolaisuuden johtohenkilöitä *Tuomas Reunanen (s. 1982), näyttelijä.
Jovan Belcher

Jovan Allen Belcher (24. heinäkuuta 1987 West Babylon, New York – 1. joulukuuta 2012 Kansas City, Missouri) oli yhdysvaltalainen amerikkalaisen jalkapallon pelaaja, pelipaikaltaan tukimies. Belcher edusti koko ammattilaisuransa ajan NFL-seura Kansas City Chiefsiä, jota ennen hän pelasi yliopistojalkapalloa Mainen yliopistossa. ==Kuolema== Belcher ampui 1. joulukuuta 2012 ensin tyttöystävänsä, jonka jälkeen ajoi Chiefsin kotistadionille Arrowhead Stadiumille. Stadionin tiloissa Belcher surmasi itsensä päävalmentaja Romeo Crennelin ja toimitusjohtaja Scott Piolin edessä. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Itsemurhan tehneet Luokka:Vuonna 1987 syntyneet Luokka:Vuonna 2012 kuolleet
Rinkinen

Rinkinen on muun muassa seuraavien suomalaisten henkilöiden sukunimi: *Anu Rinkinen (s. 1972), runoilija, suomentaja, toimittaja ja opettaja *Henni Rinkinen (s. 2000), jalkapalloilija *Niina Rinkinen (s. 1978), pesäpalloilija *Nina Rinkinen, teatteriopettaja ja teatterinjohtaja, Teatteri Tuikkeen perustajajäsen *Teemu Rinkinen (s. 1987), jääkiekkoilija *Tauno Rinkinen (1924–1993), nyrkkeilijä.
Benjam Pöntinen

Benjam ”Benga” Pöntinen (s. 1953 Lapua) on suomalainen luontovalokuvaaja ja tietokirjailija. Luontokuvaajana Pöntinen on erikoistunut erityisesti liito- oraviin, lepakoihin ja lintuihin. Vuosina 1988–2011 hän on julkaissut 21 valokuvakirjaa, osallistunut kahden luontoaiheisen elokuvan tekemiseen ja ollut mukana vuosina 1979–2012 yli kahdessakymmenessä valokuvanäyttelyssä Suomessa ja muualla. Pöntinen asuu Lapualla ja on töissään kuvannut paljon eteläpohjalaista luontoa ja maisemaa. Pöntiselle myönnettiin vuonna 2013 Suomen valokuvajärjestöjen keskusliiton Finnfoto-palkinto ja vuonna 2016 taiteilijaeläke. ==Julkaisuja== * ==Lähteet== ==Aiheesta muualla== * Benjam Pöntisen kotisivu Luokka:Suomalaiset luontokuvaajat Luokka:Suomalaiset tietokirjailijat Luokka:Vuonna 1953 syntyneet Luokka:Elävät henkilöt
Alexander Merkel

Alexander Merkel (syntyjään Александр Васильевич Меркель, s. 22. helmikuuta 1992 Almaty, Kazakstan) on saksalais-kazakstanilainen jalkapalloilija, pelipaikaltaan hyökkäävä keskikenttä. Hän edustaa Alankomaiden Eredivisiessa pelaavaa Heracles Almeloa. Merkel on pelannut Italian Serie A:ssa 32 ottelua Milanin, Genoan ja Udinesen joukkueissa ja tehnyt niissä yhden maalin. Hän on pelannut myös Sveitsin, Itävallan ja Alankomaiden pääsarjoissa. Merkel on pelannut useissa Saksan nuorisomaajoukkueissa. Hän on pelannut Kazakstanin A-maajoukkueessa kolme ottelua vuosina 2015–2019. == Lähteet == Luokka:Saksalaiset jalkapalloilijat Luokka:Vuonna 1992 syntyneet Luokka:Elävät henkilöt
Säästöpörssi

Säästöpörssi oli suomalainen halpakauppaketju. Sen perustivat tammisaarelaiset Timo ja Tapio Halme. Ensimmäinen Säästöpörssi-myymälä avattiin Karjaalle 1980-luvulla. Suomessa oli seitsemän Säästöpörssiä, ja ne kaikki sijaitsivat Etelä-Suomessa. Säästöpörssi on ollut osa Tokmanni-konsernia vuodesta 2007 lähtien. Vuoden 2015 aikana kaikki Säästöpörssi-myymälät muutettiin Tokmanneiksi. (Paitsi Nummelan myymälä joka muutettiin Kodin Tavaratalo -myymäläksi.) Näin tapahtui myös muille Tokmanni-konsernin myymälöille. Säästöpörssin tuotevalikoima koostui muun muassa elintarvikkeista, kodinhoitovälineistä, vaatteista, työkaluista, leluista ja eläintarvikkeista. == Lähteet == Luokka:Halpamyymäläketjut Luokka:Tokmanni Luokka:Entiset suomalaiset tavaratalot Luokka:Entiset suomalaiset kauppaketjut Luokka:Entiset suomalaiset vähittäiskaupan yritykset
Jääpallon Maakuntasarja 1958

Jääpallon Maakuntasarjaan kaudella 1957-1958 osallistui 48 joukkuetta. Sarja oli jaettu 8 lohkoon siten, että kaksi ennakolta määrättyä piiriä muodosti yhden lohkon. Kukin lohko oli jaettu piireittäin kahteen alalohkoon, joissa pelattiin kilpailu alalohkon voitosta piirien järjestämänä. Alalohkojen voittajat pelasivat kaksoisottelun lohkovoitosta. Ottelujen järjestäjänä toimi Palloliitto. == Maakuntasarja == ===Loppuottelut=== Joukkue #1 Tulos Joukkue #2 Peli-Peikot 8-1 Virkkalan Kiri Virkkalan Kiri 4-7 Peli-Peikot Voittaja: Peli-Peikot Joukkue #1 Tulos Joukkue #2 Ilves-Kissat 8-1 Panda-Karhut Panda- Karhut 4-5 Ilves-Kissat Voittaja: Ilves-Kissat Joukkue #1 Tulos Joukkue #2 Littoisten Työväen Urheilijat 4-3 Kortelan Ryhti Kortelan Ryhti 2-6 Littoisten Työväen Urheilijat Voittaja: Littoisten TU Joukkue #1 Tulos Joukkue #2 Kuusankosken Veto 1-6 Savonlinnan Työväen Palloseura Savonlinnan Työväen Palloseura 15-0 Kuusankosken Veto Voittaja: Savonlinnan TPS Joukkue #1 Tulos Joukkue #2 Rovaniemen Palloseura 3-2 Pateniemen Urheilijat Pateniemen Urheilijat 5-1 Rovaniemen Palloseura Voittaja: Pateniemen Urh. Joukkue #1 Tulos Joukkue #2 Gamlakarleby Bollklubb 3-1 Vaasan Pallo-Veikot Vaasan Pallo- Veikot 5-6 Gamlakarleby Bollklubb Voittaja: Gamlakarleby BK Loppuotteluvoittajien lisäksi suomensarjaan nousivat ilman ottelua Riihimäen Palloseura ja Kajaanin Jää-Hukat ==Lähteet== Luokka:Jääpallon Maakuntasarja Luokka:Vuoden 1958 jääpallo
Valmet 359

Valmet 359D oli vuonna 1957 esitellyn Valmet 33D:n jälkeen toinen Valmetin valmistama diesel traktorimalli. Tämä 33:n edelleen kehitetty versio sai vuonna 1959 tyyppinimeksi 359 D. Tehoa oli 37,5 hv ja nimelliskierrosluku oli 2000 r/min. Vaihteita oli 6 eteen ja 2 taakse. Polttoainesäiliö oli sijoitettu kytkimen ja vaihteiston väliin ja pohja oli tasainen kuten edeltäjässäkin. Hydrauliikassa oli erillinen 10 litran öljysäiliö erillään vaihteistosta. Mittarit oli nyt sijoitettu kojetauluun. Ulkoisesti 359D oli lähes täydellisesti samannäköinen kuin 33D. ==Katso myös== *Kaikki Valmet traktorit *Luettelo erimerkkisistä traktoreista *Volvo BM *Volvo BM Valmet *Valmet- Valtra *Valtra *Valmet 20 *Valmet 33 *Valmet 15 *Valmet 361 D *Valmet 565 *Valmet 500 ==Aiheesta muualla== * Valmet-talli * Vanhat valmetit Ry. * Valtra History, Valtra.fi * (Valmet) Konedata Luokka:Valmetin traktorit
Bubit

Bubit ovat bantukieltä puhuva kansa Päiväntasaajan Guineassa. He ovat Biokon saaren kantaväestöä. Bubeja arvioidaan olevan noin 25 000 henkeä. Bubit ovat muuttaneet Biokolle ilmeisesti nykyisen Kamerunin alueelta useita vuosisatoja sitten. 1800-luvun tautiepidemiat vähensivät heidän lukumääränsä huomattavasti. Bubit vastustivat espanjalaisten siirtomaaisäntien määräämää pakkotyötä ja nousivat kapinaan vuonna 1907. Espanjalaiset toivat plantaaseilleen työntekijöitä Afrikan mantereelta, minkä seurauksena bubit muodostavat enää alle 10 prosenttia Biokon väestöstä (toisen tiedon mukaan noin 15 %). Francisco Macías Ngueman hirmuhallinnon aikana bubit joutuivat vainon kohteeksi. He kapinoivat jälleen vuonna 1998. Kansan perinteisiä elinkeinoja ovat trooppiseen kaskiviljelyn perustuva maatalous, öljypalmun hedelmien keräily, metsästys ja kalastus. Tärkeimmät viljelykasvit ovat jamssi, banaani, hirssi, riisi, kahvi ja kaakao. Käsitöistä kehittynein on puunleikkaus. Bubit asuvat nelikulmaisista puisista majoista koostuvissa tiiviissä kylissä. Perinteinen vaatetus on vaihtunut eurooppalaiseen. Ruokavalio koostuu etupäässä kasvisruoista. Yhteiskuntajärjestyksen perustana ovat suurperheet, matrilineaariset suvut, kyläyhteisöt ja salaseurat. Bubit jakautuvat useisiin paikallisryhmiin. Valtaosa kansasta on katolisia ja loput protestantteja tai perinteisten uskomusten harjoittajia. ==Lähteet== Luokka:Afrikan alkuperäiskansat Luokka:Päiväntasaajan Guinean etniset ryhmät
Ni una Sola Palabra

Ni una Sola Palabra on meksikolaisen Paulina Rubion Ananda-albumille julkaistu single. Sen tuotti Cachorro Lopéz ja julkaisi Universal 23. heinäkuuta 2006. Se on Paulinan kolmas single, joka on muodostunut Yhdysvalloissa pop-hitiksi sijoittuen Billboard Hot 100 -listalla sijalle 98. == Viralliset versiot == * 1. Ni Una Sola Palabra (album version) * 2. Ni Una Sola Palabra (Pasito Duranguense version) * 3. Ni Una Sola Palabra (Norteña version) * 4. Ni Una Sola Palabra (Nico Prosen B.A. mix) * 5. Ni Una Sola Palabra (DJ Hessler InDaHouse extended mix) * 6. Ni Una Sola Palabra (DJ Hessler InDaHouse radio mix) * 7. Ni Una Sola Palabra (Reggaeton version) feat. Trebol Clan * 8. Ni Una Sola Palabra (Belanova remix) ==Listat ja palkinnot== ====Listat==== Listat Sija Yhdysvallat Billboard Hot Latin Songs 1 Yhdysvallat Billboard Latin Pop Airplay 1 Yhdysvallat Billboard Radio Songs 50 Yhdysvallat Billboard Hot 100 98 Suomi Suomen virallinen latauslista 2 ====Palkinnot==== Valtio Palkinto Espanja Tuplaplatinaa ==Lähteet== Luokka:Vuoden 2006 kappaleet Luokka:Paulina Rubion kappaleet
Nathan Sykes

Nathan James Sykes (s. 18. huhtikuuta 1993) on brittiläinen laulaja ja lauluntekijä. Hän kuuluu englantilais-irlantilaiseen poikabändiin nimeltä The Wanted. Nathan kasvoi Abbeydalessa, Gloucesterissa hänen äitinsä, joka oli musiikinopettaja, sekä pikkusiskonsa kanssa. Nathan aloitti laulamaan jo 6-vuotiaana. Luokka:Brittiläiset laulajat Luokka:Vuonna 1993 syntyneet Luokka:Elävät henkilöt
Mark Forest

Mark Forest (oikealta nimeltään Lou Degni, 6. tai 16. tammikuuta 1933 New York – 7. tammikuuta 2022) oli yhdysvaltalainen kehonrakentaja, elokuvanäyttelijä ja oopperalaulaja. Sukujuuriltaan italialaissyntyisestä Forestista tuli Steve Reevesin jälkeen yksi peplumelokuvien kehonrakentajatähdistä. Hänen elokuvansa Herkuleen kosto kuuluu lajityypin merkkiteoksiin. Peplumin suosion hälvettyä Degni opiskeli Italiassa oopperaa ja muutti sitten Kaliforniaan, jossa hän työskenteli laulunopettajana. ==Elokuvat== * Herkuleen kosto (La vendetta di Ercole, 1960) * Kuninkaiden laakson jättiläinen (Maciste nella valle dei Re, 1960) * Maciste ja manalan valtiatar (Maciste, l’huomo più forte del mondo, 1961) * Maciste, il gladiatore più forte del mondo (”Maciste, maailman vahvin gladiaattori”, 1962) * Maciste, l’eroe più grande del mondo (”Maciste, maailman suurin sankari”, 1963) * Maciste contro i mongoli (”Maciste vastaan mongolit”, 1963) * Maciste gladiatore di Sparta (”Maciste, Spartan gladiaattori”, 1964) * Maciste nell’inferno di Gengis Khan (”Maciste Tšingis- kaanin helvetissä”, 1964) * Ercole contro i figli del Sole (”Herkules vastaan auringon pojat”, 1964) * Il magnifico gladiatore (”Mahtava gladiaattori”, 1964) * Il leone di Tebe (”Theban leijona”, 1964) * Kindar, l'invulnerabile (”Kindar haavoittumaton”, 1965) ==Lähteet== ==Aiheesta muualla== * International Movie Database: Mark Forest * Mark Forest at Brian’s Drive-In Theater Luokka:Yhdysvaltalaiset elokuvanäyttelijät Luokka:Yhdysvaltalaiset kehonrakentajat Luokka:Yhdysvaltalaiset oopperalaulajat Luokka:Vuonna 1933 syntyneet Luokka:Vuonna 2022 kuolleet
Smørrebrød

Smørrebrød eli tanskalainen voileipä on Tanskassa suosittu lounasruoka. Se on yksikerroksinen eli avoin voileipä, jossa lihaleikkeleitä, kalasäilykkeitä tai -fileitä, juustoviipaleita, erilaisia levitteitä, vihannesviipaleita ja muita leivänpäällisiä on aseteltu voidellun leipäviipaleen päälle usein niin runsaasti, ettei leipää juuri alta näy. Leipänä käytetään tiivistä ruisvuokaleipää tai vaaleaa vehnävuokaleipää. Runsaiden päällysteidensä takia smørrebrød-leivät syödään yleensä lautaselta veitsellä ja haarukalla. Ruokajuomaksi sopii hyvin tanskalainen tai muu vaalea lager-olut. == Tunnettuja smørrebrød-leipiä == Jotkin tanskalaisten voileipien päällisyhdistelmät ovat niin vakiintuneita, että ovat saaneet omat nimensä: * Sol over Gudhjem eli ”aurinko Gudhjemin yllä” (ruisleipä, savusilli, purjo- tai keltasipuli, raaka munankeltuainen) * Dyrlægens natmad eli ”eläinlääkärin yöpala” (ruisleipä, maksapasteija, suolaliha, lihahyytelö ja sipulirenkaat) * Stjerneskud eli ”tähdenlento” (vehnäleipä, lehtisalaatti, tomaattiviipaleet, leivitetty punakampela, höyrytetty punakampela, päällä majoneesilla, kaviaarilla ja sitruunaviipaleella höystetyt katkaravut) * Pariserbøf eli ”pariisinpihvi” (ruisleipä, jauhelihapihvi, sipuli, paistettu muna ja säilykepunajuuri) * Leverpostej eli maksapasteijaleipä (ruisleipä, lämmin maksapasteija, pekoni, sienimuhennos) * paahtopaistileipä (ruisleipä, paahtopaistiviipaleet, remoulade-kastike, hieman piparjuurta ja paahdettua sipulia) * Ribbensteg eli paahdettu porsaanlihaleipä (ruisleipä, porsaanpaisti, hapan punakaali, appelsiiniviipale) * Tartarmad (ruisleipä, tartarpihvi, raaka sipuli, raastettu piparjuuri, raaka munankeltuainen) * Laks (vaalea leipä, graavilohi, katkaravut, sitruunaviipale, tilli). ==Kirjallisuutta== * Katrine Klinken, Smørrebrød – Danish open, Thaning & Appel, 2008 * Ida Davidsen and Mia Davidsen, Open your heart to the Danish open – : the Davidsen dynasty and their best recipes, Lindhardt og Ringhof, 2006. ISBN 978-87-614-0400-8. * Inge Lotz, Danish open sandwiches, Aschehoug Fakta, 1997. ISBN 87-7512-668-0. Luokka:Ruokalajit Luokka:Tanskalainen keittiö
Roivainen

Roivainen on suomalainen sukunimi, joka on muun muassa seuraavilla henkilöillä: *Hannu Roivainen, lentopalloilija *Heikki Roivainen (1900–1983), sammaltutkija *Irene Roivainen (s. 1955), Suomen Setlementtiliiton puheenjohtaja, kunnallispoliitikko (vihreä), ma. professori *Päivi Roivainen (s. 1989), maastohiihtäjä *Raija Roivainen (s. 1938), laulaja, laulupedagogi *Teemu Roivainen (s. 1986), laulaja, vuoden 2014 tangokuningas
Marseillen metro

Marseillen metro on RTM:n ylläpitämä metrojärjestelmä Marseillessa. Järjestelmä koostuu kahdesta metrolinjasta, joista ensimmäinen otettiin käyttöön vuonna 1977 ja toinen vuonna 1984. Linjan M1 reitti tekee U-käännöksen Vieux-Port -satamassa siten, että sen pääteasemat ovat idässä. Linja M2 kulkee pohjois-etelä -suuntaisesti. Kaupungin metrojunat kulkevat noin viiden minuutin välein. ==Lähteet== Luokka:Marseille Luokka:Ranskan metroliikenne
Vultee P-66 Vanguard

Vultee P-66 Vanguard on Yhdysvalloissa suunniteltu ja valmistettu yksipaikkainen hävittäjälentokone. Se oli potkurikäyttöinen ja siinä oli ahdettu tähtimoottori. Moottorin valmistaja oli Pratt & Whitney ja se oli tyypiltään hyvin usein tuona aikana käytetty R-1830. Sen teho oli 1 200 hevosvoimaa (895 kW). Konetyypin kehittely alkoi vuonna 1938. Alun perin konetyypin mallinimi oli Model 48. Ensilento tapahtui vuoden 1939 syyskuussa. Koneessa oli kuitenkin rakenteellisia ongelmia. Parannettu X-versio ensilensi vuoden 1940 helmikuussa.Mondey 1982: s. 247 Vultee-tehtaan perustaja Gerard Vultee menehtyi vaimonsa Sylvian kanssa lento-onnettomuudessa hieman ennen X-version ensilentoa. Vultee yhdistyi Consolidated Aircraftin kanssa Convairiksi vuonna 1943. Ruotsi tilasi konetta 144 kappaletta vuonna 1940, mutta heinäkuussa 1940 voimaan tulleen aseiden vientikiellon vuoksi sille ei toimitettu yhtään. Sen sijaan niin Yhdistynyt kuningaskunta kuin Kanadakin kieltäytyivät ottamasta vastaan P-66-koneita. Ne annettiin lopulta Kiinalle.http://www.warbirdforum.com/dunnp662.htm Luultavasti kiinalaisten lentojoukoille soveltui käytettäväksi konetyyppi, jonka toimintamatka oli aikanaan suhteellisen hyvä, 1 530 kilometriä. Lento-ominaisuuksiltaan ja suorityskyvyltään varsin keskinkertaisen lentokoneen ainoat käyttäjämaat olivat Yhdysvallat sekä Kiina. Yhdysvallat käytti konetyyppiä lähinnä lentäjien koulutuskoneena. Operatiivinen lakikorkeus oli 8 595 metriä ja huippunopeus 547 km/h.Mondey 1982: s. 248 Ampuma-aseistus käsitti neljä 7,7 mm ja kaksi 12,7 mm konekivääriä. Kaikki tuliaseet olivat suoraan eteenpäin ampuvia. == Lähteet == * Mondey, David: The Hamlyn Concise Guide to American Aircraft of World War II (englanniksi) ISBN 0-7858-1361-6 (ensipainos 1982) (s. 247–248) === Viitteet === Luokka:Yhdysvaltalaiset hävittäjälentokoneet Luokka:1930-luvun hävittäjälentokoneet Luokka:Vulteen ilma-alukset
Ruohonen

Ruohonen tarkoittaa seuraavia: == Sukunimenä == *Anna Ruohonen (s. 1967), vaatesuunnittelija *Elina Ruohonen (s. 1970), kuvataiteilija *Ilkka Ruohonen (1958–2016), kulttuuriantropologi ja dokumenttiohjaaja *Juha Ruohonen, arkeologi * Juhani Ruohonen, museonjohtaja *Juhani Ruohonen (s. 1947), jääkiekkoilija *Juuso Ruohonen eli View (s. 1992), rap-artisti *Kirsikka Ruohonen eli Adikia (s. 1990), rap-artisti *Laura Ruohonen (s. 1960), näytelmäkirjailija *Matti Ruohonen (s. 1949), iskelmälaulaja, Matti ja Teppo -duon jäsen *Oskari Ruohonen, Oskr (s. 1987), laulaja ja musiikin tuottaja *Pasi Ruohonen (s. 1970), laulaja ja ääninäyttelijä *Pentti Ruohonen (1931–2014), pakinoitsija, toimittaja ja tietokirjailija *Pirkko Ruohonen- Lerner (s. 1957), perussuomalainen poliitikko ja europarlamentaarikko *Seppo Ruohonen (1946–2020), oopperalaulaja, Matti ja Teppo Ruohosen veli *Seppo Ruohonen (s. 1946), diplomi-insinööri ja yritysjohtaja, energianeuvos *Teppo Ruohonen (s. 1948), iskelmälaulaja, Matti ja Teppo -duon jäsen ==Paikannimenä== *Iso-Ruohonen, järvi Kiiminkijoen vesistöalueella *Vähä- Ruohonen, järvi Kiiminkijoen vesistöalueella Luokka:Luettelot henkilöistä sukunimen mukaan
Heikinharjun sairaala

Heikinharjun sairaala oli psykiatrinen sairaala Heikinharjun kaupunginosassa Oulussa. Sairaalarakennus on nykyisin pakolaisten vastaanottokeskuksena. Heikinharjun sairaala perustettiin Oulun ympäristökuntien kuntainliiton B-mielisairaalaksi silloisen Oulujoen kunnan alueelle. B-mielisairaaloissa hoidettiin kroonikkoja ja helppohoitoisia potilaita, kun taas A-mielisairaalat oli tarkoitettu akuuteille ja vaikeahoitoisille potilaille. Ensimmäiset potilaat Heikinharjun sairaalaan otettiin tammikuussa 1960. Henkilökuntaa sairaalassa oli tuolloin noin sata ja potilaspaikkoja 320.Manninen 1998, s. 159. Sairaalarakennukset suunnitteli Inkeri ja Erkki Linnasalmen arkkitehtitoimisto. Heikinharjun sairaalaa ylläpitänyt kuntainliitto yhdistettiin Pohjois-Pohjanmaan sairaanhoitopiiriin vuoden 1989 alussa.Manninen 1998, s. 228. Sairaanhoitopiiri lakkautti Heikinharjun sairaalan alkuvuonna 1991 osana säästötoimenpiteitä. Viimeiset potilaat lähtivät sairaalasta saman kevään aikana. Rakennukset vuokrattiin sosiaalihallitukselle pakolaisten vastaanottokeskusta varten. == Lähteet == * === Viitteet === Sairaala Luokka:Oulun sairaalat Luokka:Suomen psykiatriset sairaalat Luokka:OYS
Nik’s Brih Riika

Nik’s Brih Riika oli latvialainen jääkiekkoseura. Seura oli toiminnassa vuosina 1987–2000, ja oli hetken aikaa Latvian johtava jääkiekkoseura, mistä kertoo seitsemän peräkkäistä mitalisijaa. Kun Nik’s Brih Riika lopetettiin, iso osa sen pelaajista siirtyi vastaperustettuun Vilki Riikaan. Luokka:Latvialaiset jääkiekkoseurat Luokka:Entiset jääkiekkoseurat
Ruuskanen

Ruuskanen on suomalainen sukunimi, joka on muun muassa seuraavilla henkilöillä: *Adiel Ruuskanen (1891–1952), jääkäri *Antti Ruuskanen (s. 1984), keihäänheittäjä *Asko Ruuskanen (1938–2023), kolmiloikkaaja, rehtori ja opetusneuvos *Essi Ruuskanen (s. 1989), kuvataiteilija ja muraalimaalari *Jaakko Ruuskanen (s. 1990), jalkapalloilija *Jali Ruuskanen (s. 1939), päätoimittaja *Joni Ruuskanen (s. 1988), jalkapalloilija *Juha-Matti Ruuskanen (s. 1984), mäkihyppääjä *Kaarle Pietari Ruuskanen (1848–1909), tukkukauppias ja K. P. Ruuskanen Oy:n perustaja *Kaarlo Ruuskanen (1891–1953), diplomaatti, lähetystöneuvos, kalterijääkäri *Kustaa Ruuskanen (1881–1971), Edistyspuolueen kansanedustaja 1919–1922, kunnallisneuvos *Lauri Ruuskanen (1893–1974), kauppaneuvos ja K. P. Ruuskanen Oy:n toimitusjohtaja *Lauri Ruuskanen (1913–1983), metsänhoitaja, metsäneuvos *Lauri-Juhani Ruuskanen (1932–1970), oopperaohjaaja ja näyttelijä *Leo Ruuskanen (s. 1946), taiteilijanimimerkki *Maija Ruuskanen (s. 1976), säveltäjä ja muusikko *Markus Ruuskanen (s. 2000), ruotsinsuomalainen jääkiekkoilija *Nanne Ruuskanen (s. 2001), jalkapalloilija *Natasa Ruuskanen (s. 1999), jalkapalloilija *Olli-Pekka Ruuskanen (s. 1966), taloustieteilijä *Pertti Ruuskanen (1953–2022), alppihiihtäjä *Pia Ruuskanen (s. 1972), nopeuslaskija *Tero Ruuskanen (s. 1977), pesäpallotuomari *Timo Ruuskanen (s. 1968), korkeushyppääjä *Vesa Ruuskanen (1940–2011), teoreettisen fysiikan professori *Vilho Ruuskanen (1912–1980), näyttelijä *Waltteri Ruuskanen (s. 1997), jääkiekkoilija.
Rusanen

Rusanen on suomalainen sukunimi, joka on muun muassa seuraavilla henkilöillä: *Johan Rusanen (1895–1977), jääkäri *Johanna Rusanen-Kartano (s. 1971), oopperalaulaja *Juha-Pekka Rusanen (s. 1990), Kiuruveden kaupunginjohtaja *Matti Rusanen (s. 1955), pikajuoksija *Pertti Rusanen (s. 1950), oopperalaulaja *Pirjo Rusanen (s. 1940), kansanedustaja ja EU-parlamentaarikko *Rosa Rusanen (s. 1992), näyttelijä *Rufus Rusanen, televisionäyttelijä *Timo Rusanen (s. 1964), Saarijärven ent. kaupunginjohtaja *Ville Rusanen (s. 1977), oopperalaulaja.
Filoteo Alberini

Filoteo Alberini (14. maaliskuuta 1867 Orte – 12. huhtikuuta 1937 Rooma, Italia) oli italialainen elokuvatuottaja, -ohjaaja ja elokuvaaja. Hänen vuoden 1905 elokuvaansa La presa di Roma pidetään ensimmäisenä italialaisena fiktioelokuvana, ja hän oli samana vuonna perustamassa Alberini & Santonin elokuvayhtiötä, josta tuli myöhemmin Cines. Alberini syntyi Ortessa 1867. Hän oli sotilasmaantieteellisen instituutin insinööri, kun hän marraskuussa 1895 haki patenttia Kinetografo Alberinille, joka oli eräänlainen yhdistetty kamera- ja projektorilaite. Vaikka laitteen toiminnasta ei ole jäänyt todisteita, Alberinista tuli Italian elokuvan pioneereja. Anchise Cappellettin ja Lionello Ganucci-Cancellierin kanssa Alberini kehitti 1897 Cinesigrafo- laitteen, joka käytti samanlaista laajakuvafilmiä kuin yhdysvaltalainen Biograph Company. Alberini aukaisi 1900-luvun alussa elokuvateattereita Firenzeen ja Roomaan, ja hän perusti 1905 Dante Santonin kanssa elokuvayhtiön, joka tuotti ensimmäisen italialaisen fiktioelokuvan. La presa di Roma oli lyhytelokuva, joka kertoi vuoden 1870 Rooman valtauksesta Italian yhdistymisen aikaan. Alberinin ja Santonin yhtiöstä kehittyi Cines, joka menestyi jopa maailmanlaajuisesti. Elokuvien lisäksi Alberini kehitti erilaisia laitteita. Hän teki kokeita muun muassa stereoskoopeilla ja laajakuvaformaatilla. Alberini kuoli kotonaan Roomassa vuonna 1937. == Lähteet == Luokka:Italialaiset elokuvaohjaajat Luokka:Italialaiset elokuvatuottajat Luokka:Italialaiset elokuvaajat Luokka:Vuonna 1867 syntyneet Luokka:Vuonna 1937 kuolleet
Diana Rasimovičiūtė

Diana Rasimovičiūtė (s. 25. helmikuuta 1984 Ignalina) on liettualainen ampumahiihtäjä. Häntä valmentaa Ilmārs Bricis. Rasimovičiūtė on osallistunut kolmiin olympialaisiin. Salt Lake Cityssä 2002 hän oli pikakilpailussa 66:s. Torinossa 2006 hän oli pikakilpailussa 18:s, takaa-ajossa 27:s ja normaalimatkalla 66:s. Vancouverissa 2010 hän oli pikamatkalla 25:s, normaalimatkalla 31:s ja takaa-ajossa 34:s. MM-kilpailuissa Rasimovičiūtė on sijoittunut parhaimmillaan 11:nneksi Pyeongchangin pikamatkalla vuonna 2009. Maailmancupissa hänen paras sijoituksensa on Oberhofin pikamatkan yhdeksäs tila kaudella 2011–2012. == Lähteet == == Aiheesta muualla == Luokka:Liettualaiset ampumahiihtäjät Luokka:Vuonna 1984 syntyneet Luokka:Elävät henkilöt
Ernest Ndissipou

Ernest Ndissipou (s. 24. syyskuuta 1972) on keskiafrikkalainen entinen yleisurheilija. Hän kilpaili 5 000 metrin juoksussa vuoden 1992 kesäolympialaisissa Barcelonassa, mutta putosi ensimmäisellä kierroksella. Vuoden 1996 kesäolympialaisissa Atlantassa hän kilpaili maratonissa ja sijoittui 97. sijalle. Ndissipou osallistui vielä vuoden 2004 kesäolympialaisiin Ateenassa ja sijoittui maratonissa 44. sijalle. Ateenan kisoissa hän toimi lisäksi maansa lipunkantajana. Ndissipoun henkilökohtainen ennätys 5 000 metrin juoksussa on 14.24,72 (1993) ja maratonissa 2.18.06 (2003). == Lähteet == == Aiheesta muualla == * * Luokka:Keskiafrikkalaiset kestävyysjuoksijat Luokka:Vuonna 1972 syntyneet Luokka:Elävät henkilöt
Henriette Youanga

Henriette Youanga (s. 1. tammikuuta 1958) on keskiafrikkalainen entinen jousiampuja. Hän kilpaili vuoden 2000 kesäolympialaisissa Sydneyssä ja jäi naisten yksilökilpailussa 63. sijalle eli toiseksi viimeiseksi. == Lähteet == == Aiheesta muualla == * *World Archery Federation: Henriette Youanda Luokka:Keskiafrikkalaiset jousiampujat Luokka:Vuonna 1958 syntyneet Luokka:Elävät henkilöt
Univiidakko

Univiidakko on Choralen Unimaailma-albumille 10. toukokuuta 2004 julkaistu single. Se on Choralen uran ensimmäinen single ja sen levy-yhtiönä toimii Scandinavian A1 Music. Univiidakko menestyi jo julkaisunsa jälkeen erittäin hyvin sijoittuen esimerkiksi Suomen Singlelistalla parhaimmillaan sijalle #11. == Kappaleet == #Univiidakko (Radio Mix) #Univiidakko (Extended) #Univiidakko (Miikka Leinonen Remix) #Minne Katosit (Original Mix) ==Listasijoitukset== Listat Sija Suomen virallinen lista 11 ==Lähteet== Luokka:Vuoden 2004 kappaleet Luokka:Suomalaiset musiikkikappaleet Luokka:Elektronisen musiikin kappaleet
Chatuphum Chinnawong

Chatuphum Chinnawong (; s. 19. heinäkuuta 1993 Nakhon Ratchasima) on thaimaalainen painonnostaja. Hän osallistui vuoden 2012 kesäolympialaisiin Lontoossa ja sijoittui siellä neljänneksi 77 kg -sarjassa.Chatuphum Chinnawong Biography and Olympic Results | Olympics at Sports-Reference.com Lisäksi hän on kilpaillut muun muassa painonnoston maailmanmestaruuskilpailuissa 2011.2011 IWF WORLD CHAMPIONSHIPS, PARIS - FRA 04.11.2011 - 13.11.2011 == Lähteet == Luokka:Thaimaalaiset painonnostajat Luokka:Vuonna 1993 syntyneet Luokka:Elävät henkilöt
Charles Bruffy

Charles Bruffy (s. 1958) on yhdysvaltalainen kuoronjohtaja.AllMusic: Charles Bruffy Hän on toiminut taiteellisena johtajana Kansas City Choralessa vuodesta 1988 ja Phoenix Choralessa vuodesta 1999. Vuodesta 2008 hän on lisäksi toiminut Kansas City Symphonyn kuoronjohtajana.Kansas City Chorale: Charles Bruffy Bruffy on tilannut ja kantaesittänyt muiden muassa Matthew Harrisin, Libby Larsenin, Zhou Longin, Stephen Pauluksen, Stephen Sametzin, Steven Stuckyn, Eric Whitacren ja Chen Yin teoksia. Bruffy on saanut lukuisia Grammy- ehdokkuuksia ja voittanut palkinnon kahdesti. Hänen levytystensä joukkoon lukeutuu Aleksandr Gretšaninovin ja Josef Rheinbergerin musiikkia. Bruffy valmistui maisteriksi University of Missouri–Kansas Citystä, ja hänellä on kunniatohtorin arvot Baker Universitysta ja Missouri Western State Universitysta. == Lähteet == Luokka:Yhdysvaltalaiset kuoronjohtajat Luokka:Grammy-palkinnon saajat Luokka:Vuonna 1958 syntyneet Luokka:Elävät henkilöt
Leo Giamani

Leo Giamani (s. 19. kesäkuuta 1978) on yhdysvaltalainen homopornonäyttelijä. Hänellä on italialaiset sukujuuret. Hän esiintyi pornoelokuvissa vuosina 2008–2011.IAFD: Leo Giamani Hän voitti vuonna 2009 GayVN-palkinnon kategoriassa Best Web Performer ja vuonna 2010 Grabby-palkinnon kategoriassa Best Three-way elokuvasta The Trainer (Falcon).Gay Erotic Video Index: Leo Giamani == Lähteet == Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1978 syntyneet Luokka:Elävät henkilöt
Peter Hognestad

Peter Hansson Hognestad (1866 Time – 1931) oli norjalainen luterilainen piispa ja teologi. Hänestä tuli vuonna 1916 Bjørgvinin piispa. Hän oli pasifisti ja vaikutti myös raittiusliikkeessä ja ekumeenisessa liikkeessä. Hognestad muun muassa johti Raamatun käännöstyötä uusnorjaksi. Hän teki Anders Hovdenin ja Bernt Støylenin kanssa yhteistyössä uusnorjankielistä virsikirjaa. Norjan kirkon virsikirjassa on viisi hänen norjaksi kääntämäänsä virttä. == Lähteet == Luokka:Norjalaiset piispat Luokka:Raamatun kääntäjät Luokka:Norjalaiset virsirunoilijat Luokka:Vuonna 1866 syntyneet Luokka:Vuonna 1931 kuolleet
Sandra Dewi

Monica Nichole Sandra Dewi Gunawan (s. 8. elokuuta 1983 Pangkalpinang, Bangka) on indonesialainen malli ja näyttelijä. Hän muutti vuonna 2001 vanhempiensa ja sisarustensa kanssa Jakartaan. Hän sai kuuluisuutta esiintymisellään elokuvassa Quickie Express (2007).The Jakarta Post: Sandra Dewi: Success is a heavenly bonus Hän voitti siitä Indonesian Movie Awardin 2008.KapanLagi.com: Sandra Dewi Dewi on päässyt FHM-lehden kanteen. Hän on katolilainen.The Jakarta Post: Sandra Dewi makes trip to Vatican == Lähteet == == Aiheesta muualla == * Luokka:Indonesialaiset mallit Luokka:Indonesialaiset näyttelijät Luokka:Vuonna 1983 syntyneet Luokka:Elävät henkilöt
Flavio Sciolè

Flavio Sciolè (s. 6. syyskuuta 1970 Atri, Teramo, Italia) on italialainen näyttelijähttp://www.imdb.com/name/nm2080770/, taiteilija ja teatterin uudistaja, joka tunnetaan parhaiten 'Teatro Ateo'http://www.terranauta.it/archiviostorico/printArticle.php?id=2640&npage;=. Hänet tunnetaan muun muassa elokuvista Kristo 33 (2002), Delirium (2002)http://www.mondo-digital.com/mondodel.html ja Narciso (2003). Sciolè on tehnyt performansseja, käsitteellisiä teoksia ja filmejä. == Filmografia == === Ohjannut === * Ossessione (1996) * Claustrofobia (1997) * Giuda (2000) * Cognizioni di santità (2001) * Dormitorio-Fausto Delle Chiaie (2001) * Fugatea (2001) * Beataction 1 (2001) * Beataction 2 (2002) * Delirium (2002) * Dan Fante An American Writer (2002) * Kristo 33 (2002) * Beataction 3 (2002) * Pilateo (2003) * Narciso (2003) * Itagliano (2004) * Distruzione di una video camera (2004) * Caligola (2004) * Atto (2004) * Papa vero (2004) * Ipotesi per un delirio (2005) * Sublimesubliminale (2006) * Aman4aman (2007) * Art 4 nothing (2007) * Matermare (2008) * Mondo Delirium (2011) === Näyttelijänä === * Farina Stamen (2001) * Hosteria del gatto nero (2003) * Il sopranista (2004) * Pianosequenza (2005) * Scale (2005) == Teatteri == * 1999: Psicosi Atea * 1999: Lo storpio * 2000: Il Re è Pazzo * 2002: Calvario Room * 2003: Bambole * 2005: Macchinateassassina * 2006: sANTI NO iconoclasta1970 * 2008: ICARO CARO d’oro cosparso == Performanssi == * 2003: Poesia Evocativa 001 * 2004: Performance #1 * 2009: Roserosse * 2010: Sanguinarte per l'Arte == Lähteet == == Aiheesta muualla == * Luokka:Italialaiset näyttelijät Luokka:Vuonna 1970 syntyneet Luokka:Elävät henkilöt
Rifin tasavalta

Rifin tasavalta (berb. Tagduda n Arrif, ) oli vuosina 1923–1926 Marokon pohjoisosassa Rifin alueella toiminut valtio. ==Historia== Marokko oli vuoden 1912 Fezin sopimuksella jaettu kahteen osaan, Espanjan hallitsemaan pohjoiseen eli Espanjan Marokkoon ja maan eteläosan käsittäneeseen Ranskan Marokkoon. Pohjoisessa asuneet Rifin berberit olivat vuodesta 1920 lähtien käyneet espanjalaisia vastaan Rifin sotaa. Sotamenestyksen ansiosta he irtautuivat 18. syyskuuta 1921 päällikönsä Mohammed Abd el-Krimin johdolla Espanjan ja Marokon sulttaanin Yusefin alaisuudesta. Rifin tasavalta perustettiin helmikuun 1. päivänä 1923. Tilanne sodassa muuttui ratkaisevasti vuoden 1925 loppupuolella, kun Espanja sai avukseen Ranskan armeijan joukkoja. Seurauksena oli Rifin tasavallan luhistuminen toukokuussa 1926, ja alueesta tuli jälleen osa Espanjan Marokkoa. ==Maantiede== Välimeren rannikolla sijaitseva Rif on suurimmaksi osaksi vuoristoa. Alueella on kuitenkin myös vehreää tasankoseutua. Rifin tasavalta käsitti noin 3/4 Rifin alueesta. Espanjalaisten hallussa pysyivät itäisimmät ja läntisimmät osat. Suurimpia kaupunkeja Rifin tasavallan alueella olivat Imzouren, Taza ja Al Hoceima ==Hallinto== Rifin tasavallan valtionpäämiehenä toimi heimopäällillö Abd el-Krim, joka oli jo vuoden 1921 itsenäisyysjulistuksesta lähtien johtanut aluetta emiirin nimikkeellä. Hallituksessa oli viisi ministeriä. Pääministerin virkaa hoiti koko valtion olemassaolon ajan Ben Haji Hatmi. Hallinnollisena elimenä toimi kansalliskokous, jonka johtajana oli valtionpäämies el-Krim. Paikallishallinosta huolehtivat heimot ja paikallisneuvostot. Rifin tasavallan pääkaupunki oli pieni Ajdirin kylä, joka sijaitsee noin 7 kilometriä Rifin tasavallan suurimman kaupungin Al Hoceiman eteläpuolella. ==Valuutta== Valtiolla oli myös oma rahayksikkö, Rifin tasavallan riffan. Se ei ollut tiettävästi milloinkaan virallisesti käytössä, vaan maksuvälineinä olivat Espanjan ja Ranskan valuutat. Englantilainen asekauppias ja salakuljettaja Charles Gardiner painatti 1 ja 5 riffanin seteleitä, joita ei kuitenkaan laskettu liikkeelle. ==Lähteet== *World Statesmen, Rif republic ===Viitteet=== Luokka:Afrikan entiset valtiot Luokka:Marokon historia Luokka:Berberit Luokka:Entiset tunnustamattomat valtiot Luokka:1920-luku
Jonas Cedercreutz

Jonas Victor Axel Cedercreutz (18. tammikuuta 1914 Helsinki – 7. maaliskuuta 1991 Helsinki) oli suomalainen arkkitehti ja vapaaherra, joka kuului Cedercreutz-sukuun. ==Henkilöhistoria== Jonas Cedercreutzin vanhemmat olivat varatuomari Gustaf Cedercreutz ja Gerdrud Ek. Kauppaneuvos Magnus Cedercreutz oli Jonas Cedercreutzin veli. Hänen setänsä oli puolestaan kuvanveistäjä Emil Cedercreutz.Maahengen Temppeli Emil Cedercreutzin museo. Viitattu 4.6.2014. Jonas Cedercreutz oli naimisissa Rita Ignatiuksen kanssa.Sukututkimussivusto Geni Viitattu 2.12.2012 Heidän tyttärensä Mariana Cedercreutz on myös arkkitehti. Valmistuttuaan 1930-luvulla Cedercreutz työskenteli jonkin aikaa Ruotsissa. Vuosina 1945–1963 Cedercreutzilla oli Helsingissä arkkitehtitoimisto yhdessä Helge Iivari Railon kanssa, jonka jälkeen hän piti omaa arkkitehtitoimistoaan.Martio, Pekka: "Viitaniemen koulun rakennushistoria", s. 31. Helsinki 2007. ISBN 978-952-5332-89-6. == Töitä == thumb|Cedercreutzin suunnittelema Eräjärven sankarimuistomerkki Orivedellä (1948).[https://www.sotasampo.fi/fi/cemeteries/page/h0229_2 Orivesi, Eräjärven sankarihautausmaa; Sotasampo.Fi] *Ahvenanmaan merenkulkumuseo, Maarianhamina (toteutettu 1949) *Keski-Suomen keskussairaala, Jyväskylä (1954) *Kuusisaarenpolku 7:n pientalot, Munkkiniemi (1957) *Juurikkaniemen sairaala, Keuruu (1958) *Palvelutalo Betania, Turku *Keski-Uudenmaan B-mielisairaala (1959, Helge Railon kanssa) *Lääninhallituksen lisärakennus, Hämeenlinna (1962) *Keski-Suomen sairaanhoitaja-terveyssisarkoulu (1963) *Emil Cedercreutzin museon lisärakennukset, Harjavalta (1963, toteutettu 1971, 1977 ja 1996) *Eräjärven sankarimuistomerkki, paljastettu 4. heinäkuuta 1948. *Suomen Brasílian-suurlähetystö, Brasília (1974) == Lähteet == Luokka:Suomalaiset arkkitehdit Luokka:Suomalaiset aateliset Luokka:Vuonna 1914 syntyneet Luokka:Vuonna 1991 kuolleet
Aurinkoenergiatorni

Aurinkoenergiatorni on aurinkoenergian hyödyntämiseen suunniteltu rakennelma. Tornin ympärillä on liikuteltavia peilejä, joiden avulla aurinkoenergia ohjataan tornin huipulle, jossa kuumuus absorboidaan ja siirretään höyrygeneraattoriin. ==Lähteet== Luokka:Energiatekniikka Luokka:Aurinkoenergia
Salainen puutarha

Salainen puutarha voi viitata ainakin seuraaviin: *Salainen puutarha (The Secret Garden), Frances Hodgson Burnettin romaani *Salainen puutarha (My Secret Garden), Nancy Fridayn vuonna 1973 julkaistu antologiakirja *Salainen ikkuna, salainen puutarha (Secret Window, Secret Garden), Stephen Kingin vuonna 1990 julkaistu romaani *Salattu puutarha (The Secret Garden, televisioesityksessä suomeksi myös Salainen puutarha), Fred M. Wilcoxin ohjaama vuoden 1949 elokuva *Salainen puutarha (The Secret Garden), Dorothea Brookingin ohjaama vuoden 1975 elokuva *Salainen puutarha (Interno di un convento), Walerian Borowczykin ohjaama vuoden 1978 elokuva *Salainen puutarha (The Secret Garden), Agnieszka Hollandin ohjaama vuoden 1993 elokuva *Salainen puutarha (The Secret Garden), Marc Mundenin ohjaama vuoden 2020 elokuva *Salainen puutarha (Secret Garden), eteläkorealainen TV-sarja. Katso myös Secret Garden.
Roza Salihova

Roza Galjamovna Salihova (; 24. syyskuuta 1944 Nižni Tagil) oli venäläinen lentopalloilija. Hän kuului Neuvostoliiton joukkueisiin, jotka voittivat kultaa vuoden 1968 kesäolympialaisissa Méxicossa ja vuoden 1972 kesäolympialaisissa Münchenissä.Roza Salikhova Biography and Olympic Results | Olympics at Sports-Reference.com == Lähteet == Luokka:Neuvostoliittolaiset lentopalloilijat Luokka:Neuvostoliittolaiset olympiavoittajat Luokka:Vuonna 1944 syntyneet Luokka:Vuonna 2007 kuolleet
Giovanni Pastrone

Giovanni Pastrone (13. syyskuuta 1883 Asti, Italia – 27. kesäkuuta 1959 Torino, Italia) oli italialainen elokuvatuottaja, -ohjaaja, -käsikirjoittaja ja -teknikko, joka oli Italian elokuvan pioneereja. Pastrone aloitti elokuvauransa 1905, juolloin hän toimi Torinossa lähinnä hallinto- ja tekniikkapuolella. Hänestä tuli kuitenkin nopeasti Itala Film -yrityksen keskeisimpiä hahmoja. Hän matkusti 1908 Pariisiin houkutellakseen ranskalaisen koomikon André Deedin Italiaan.Vincendeau, s. 327. Pastrone nousi 1909 Itala Filmin johtoon ja ohjasi samana vuonna ensimmäiset elokuvansa, Il conte Ugolinon ja Agneses Viscontin. Samaan aikaan hän kirjoitti käsikirjoituksia, kehitti elokuvalaitteita ja perusti elokuvateattereita levittääkseen elokuviaan.Encyclopædia Britannica. Pastrone ohjasi Italian elokuvan varhaisimpia yleisömenestyksiä, Troijan hävityksen (1911) ja Cabirian (1914). Varsinkin Cabiria oli suurmenestys. Siinä yhdistyivät monia taiteellisia ja teknisiä keksintöjä, joiden ansiosta Italian elokuvateollisuus nousi hetkellisesti maailman kärkipaikalle. Pastrone vaati toista puunilaissotaa käsittelevälle elokuvalleen historiallista täsmällisyyttä ja tutki Louvressa kalustuksia ja pukuja. Hän myös kehitti elokuvaa varten dollyn, jonka avulla hän pystyi tekemään kamera-ajoja elokuvan valtavissa lavasteissa.Bondanella, s. 15–16. Cabiriaa markkinoitiin elokuvan osittain käsikirjoittaneen kirjailija Gabriele D’Annunzion nimellä, ja ohjaajan nimi jäi vuosiksi tuntemattomaksi. Pastrone jatkoi Cabirian jälkeen tekemällä sarjan Maciste- elokuvia, joissa pääosaa näytteli Bartolomeo Pagano. Pastrone työskenteli tuolloin D’Annunziolta saamallaan pseudonyymillä Piero Fosco ja ohjasi seuraavaksi elokuvat Il fuoco (1915), Tigre reale (1916) ja Hedda Gabler (1919). Itala Film liitettiin 1919 toiseen elokuvayhtiöön, ja Pastrone menetti taiteellisen vapautensa. Hän ohjasi vielä 1923 elokuvan Povere bimbe, mutta jätti sen jälkeen elokuvateollisuuden. Pastrone palasi kuitenkin 1931 äänittämään ääniraitaa Cabirialle. Vasta tuolloin Pastrone myös tunnustettiin elokuvan ohjaajana. == Lähteet == * * * === Viitteet === == Aiheesta muualla == * Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset elokuvatuottajat Luokka:Vuonna 1883 syntyneet Luokka:Vuonna 1959 kuolleet
Mustafrankoliini

Mustafrankoliini (Francolinus francolinus) on aasianfrankoliinien sukuun kuuluva kanalintu. ==Tuntomerkit== Mustafrankoliini on 33–36 senttimetriä pitkä. Se kulkee usein pystyasennossa, ja näyttää siksi suhteellisen suurelta. Koiraalla on musta pää ja rinta sekä leveä, punaruskea kaulavyö. Poskella sillä on valkoinen laikku ja vatsassa ja selässä valkoista täplitystä. Siivet ovat ruskeat ja pyrstö musta. Naaras on kellanruskea ja tummien poikkiraitojen ja täplien värittämä. Sillä on ruosteenruskea niska sekä mustat uloimmat pyrstösulat. ==Levinneisyys== Mustafrankoliineja elää Etelä-Turkista itään Bangladeshiin ulottuvalla alueella. Sitä esiintyy Afganistanissa, Armeniassa, Azerbaidžanissa, Bhutanissa, Kyproksella, Georgiassa, Intiassa, Iranissa, Irakissa, Israelissa, Jordaniassa, Nepalissa, Pakistanissa, Palestiinassa, Syyriassa, Turkissa ja Turkmenistanissa. Sitä on myös istutettu Havaijille sekä Toscanan alueelle Italiaan. ==Elinympäristö== Mustafrankoliini pesii veden läheisyydessä kuivilla tasangoilla. Se suosii viljelyksiä, mutta pesii myös matalaa heinikkoa kasvavilla alueilla, esimerkiksi joenvarsilla. ==Lähteet== Luokka:Aasianfrankoliinit
Nuokkukivisammal

Nuokkukivisammal (Grimmia muehlenbeckii) on lehtisammallaji kivisammalten heimossa (Grimmiaceae). Sitä esiintyy Maan pohjoispuoliskon lauhkealla ja viileällä vyöhykkeellä. Nuokkukivisammal on Suomessa yleinen ja sitä esiintyy eteläosasta Keski-Lapin korkeudelle. Se on Etelä-Suomessa yleisin kivisammallajeista. Uhanalaisuusluokituksessa elinvoimainen laji (LC). == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 == Aiheesta muualla == Kuvalinkit: * Pinkka – Lajintuntemuksen oppimisympäristö: Nuokkukivisammal (Grimmia muehlenbeckii) *Luopioisten kasvisto: Nuokkukivisammal (Grimmia muehlenbeckii) *Flora of North America: Grimmia muehlenbeckii Luokka:Kivisammalet (heimo)
Mustakivisammal

Mustakivisammal (Grimmia ovalis) on lehtisammallaji kivisammalten heimossa (Grimmiaceae). Sitä esiintyy Maan pohjoisen ja eteläisen puolen lauhkeilla ja viileillä alueilla. Mustakivisammalta esiintyy Suomessa eteläosassa ja Pohjois-Hämeessä, aiemmin Koillismaalla. Se kasvaa aurinkoisilla silikaattikallioilla, jyrkänteillä ja lohkareilla. Laji on jokseenkin harvinainen ja uhanalaisuusluokituksessa elinvoimainen laji (LC). == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 Luokka:Kivisammalet (heimo)
Pieluskivisammal

Pieluskivisammal (Grimmia pulvinata) on lehtisammallaji kivisammalten heimossa (Grimmiaceae). Se on levinneisyydeltään kosmopoliitti, jota esiintyy lauhkeilla alueilla. Pieluskivisammal on Suomessa levinneisyydeltään lounainen ja harvinainen. Sitä esiintyy Ahvenanmaalta Uudellemaalle, Etelä-Hämeessä ja Etelä-Savossa. Uhanalaisuusluokituksessa laji on elinvoimainen laji (LC). Pieluskivisammal kasvaa paahteisella, kuivalla ja kalkkipitoisella kivialustalla. Suomessa se elää ihmisen luomilla kasvupaikoilla sementtirakenteissa. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 Luokka:Kivisammalet (heimo)
Daymond John

Daymond John (s. 23. helmikuuta 1969, Brooklyn, New York) on yhdysvaltalainen yrittäjä, sijoittaja ja tv-persoona. Parhaiten hänet tunnetaan vaateketju FUBU:n perustajana ja toimitusjohtajana. John esiintyy yhtenä sijoittajista televisiosarja Shark Tankin amerikkalaisessa versiossa. Suomessa ohjelmaa esitetään JIM ja Nelonen kanavilla nimellä Leijonan luola USA. ==Lähteet== Luokka:Yhdysvaltalaiset liikemiehet Luokka:Vuonna 1969 syntyneet Luokka:Elävät henkilöt Luokka:Afroamerikkalaiset
Kuparihiirensammal

Kuparihiirensammal (Bryum klinggraeffii) on lehtisammallaji hiirensammalten heimossa (Bryaceae). Sitä esiintyy Maan pohjoisen ja eteläisen puoliskon lauhkeilla alueilla. Kuparihiirensammal on pienikokoinen, alle yhden senttimetrin korkea sammal, joka kasvaa maapaljastumilla savella ja hiekalla. Kuparihiirensammalen juurtumahapsissa kasvaa lukuisia pieniä mukuloita, joiden ulkonäkö on lajin tuntomerkki. Ne ovat kooltaan alle sata mikrometriä, ruskeita ja muistuttavat valomikroskoopissa vadelman marjaa. (Kuparihiirensammalen englanninkielinen nimi on raspberry bryum, ruotsinkielinen hallonbryum.) == Lähteet == * Porley, Ron 2008: Arable Bryophytes: A field guide to the mosses, liverworts, and hornworts of cultivated land in Britain and Ireland. WILDGuides Ltd. * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === == Aiheesta muualla == *ITIS: Bryum klinggraeffii Luokka:Hiirensammalet
Below Zero

Below Zero on Waltarin 12. studioalbumi. Kappaleesta ”In The Cradle” on tehty musiikkivideo. == Kappaleet == # # # # # # # # # # == Kokoonpano == * Kärtsy Hatakka – laulu, basso, koskettimet * Sami Yli-Sirniö – kitara * Jariot Lehtinen – kitara * Janne Immonen – koskettimet * Ville Veikko Vehviläinen – rummut == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Below Zero discogs.com -sivustolla Luokka:Waltarin albumit Luokka:Vuoden 2009 albumit
Release Date

__NOTOC__ Release Date on Waltarin 11. studioalbumi. Kappaleessa ”Spokebone” esiintyy Amorphisen laulaja Tomi Joutsen sekä Värttinä. Albumi nousi Suomen virallisen listan sijalle 19. == Kappaleet == # # # # # # # # # # # # # == Kokoonpano == * Kärtsy Hatakka – laulu, basso * Sami Yli-Sirniö – kitara * Jari Lehtinen – kitara * Janne Immonen – koskettimet * Ville Vehviläinen – rummut === Vierailevat muusikot === * Värttinä * Tomi Joutsen (Amorphis) – laulu * Ville Tuomi (Sub-Urban Tribe) – laulu * Jan Rechberger (Amorphis) – ohjelmointi * Olli Rantala – laulu, basso * Vesa Ania – torvi * Vaasa Lesbian Choir ’06 == Arvostelut == * Desibeli.net: Desibeli.net: Levyarvio == Lähteet == == Aiheesta muualla == * * Release Date discogs.com -sivustolla Luokka:Waltarin albumit Luokka:Vuoden 2007 albumit
Robert Herjavec

Robert Herjavec ( [herjavets], s. 14. syyskuuta 1962, Varaždin, Jugoslavia) on kanadankroatialainen liikemies, sijoittaja ja tv-persoona. Herjavec esiintyy yhtenä sijoittajista televisiosarja Shark Tankin kanadalaisessa versiossa, josta tuottaja Mark Burnett valitsi hänet myös amerikkalaiseen versioon. Suomessa molempia ohjelmia esitetään JIM-kanavalla, USA:n versiota nimellä Leijonan luola USA. == Lähteet == Luokka:Kanadalaiset liikemiehet Luokka:Vuonna 1963 syntyneet Luokka:Elävät henkilöt
Silmuhiirensammal

Silmuhiirensammal (Bryum pseudotriquetrum var. neodamense) kuuluu hiirensammalten heimoon (Bryaceae) ja hiirensammaliin. Sitä on pidetty lajina Bryum neodamense, uusimmissa suomenkielisissä lähteissä (2010 jälkeen) se luokitellaan lettohiirensammalen (Bryum pseudotriquetrum) muunnokseksi neodamense. Silmuhiirensammalta esiintyy Euroopassa ja lähialueella Aasiassa. Suomessa muunnos on harvinainen ja esiintyy Ahvenanmaalla sekä pohjoisessa Kainuun korkeudelta Pohjois-Lappiin. Se kasvaa letoilla ja kosteilla kalkkikallioilla. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 Luokka:Hiirensammalet
Rutanen

Rutanen on suomalainen sukunimi, joka on muun muassa seuraavilla henkilöillä: *Aleksi Rutanen (s. 1994), jääkiekkoilija *Emil Rutanen (1895–1939), jääkäri *Erkki Rutanen (1932–2015), psykologi ja tieteen popularisoija *Matti Rutanen (1888–1964), ITE-taiteilija *Mikael Rutanen (1893–1932), kirjailija *Mirja Rutanen (1929–2008), kirjallisuuden suomentaja *Pasi Rutanen (s. 1936), toimittaja ja diplomaatti